Սերգիև Պոսադ

**Սերգիև Պոսադ** (), քաղաք Ռուսաստանի Դաշնությունում՝ Մոսկվայի մարզում։ Սերգիևո-Պոսադսկի շրջանի վարչական կենտրոնն է։ Գտնվում է Մոսկվա քաղաքի կենտրոնից շուրջ 70 կիլոմետր դեպի հյուսիս-արևելք, Յարոսլավլից մոտավորապես 200 կիլոմետր դեպի հարավ-արևմուտք։ 2015 թվականի հունվարի 1-ի տվյալներով բնակչության թվաքանակը եղել է 106.007: Քաղաքը զբոսաշրջային կարևոր կենտրոն է, ընդգրկված է Ռուսաստանի պատմական քաղաքներով անցնող «Ոսկե օղակ» երթուղում, ճանաչված է առաջին հերթին Սուրբ Երրորդության վանքով, որը ներառված է ՅՈՒՆԵՍԿՕ-ի Համաշխարհային ժառանգության հուշարձանների ցանկում։ Այդ վանքը համարվում է Ռուսաստանի ուղղափառ քրիստոնեական կարևորագույն սրբավայրը, իսկ Սերգիև Պոսադ քաղաքն էլ՝ Ռուսաստանի հոգևոր մայրաքաղաքը։ Այդտեղ է գործում Մոսկովյան հոգևոր ակադեմիան։
## Պատմություն
Ներկայիս Սերգիև Պոսադ քաղաքը կազմավորել է միջնադարում Սուրբ Երրորդության վանքի շուրջը եղած բնակավայրերի միավորմամբ։ Սուրբ Սերգեյ Ռադոնեժսկու վարքը (կենսագրությունը) վկայում է, որ 1340-ական թվականներին Բարդուղիմեոս (ավազանի անունով՝ Սերգեյ) և Ստեֆան եղբայրները այստեղ մի փոքր եկեղեցի են կառուցել, որի շուրջը հետագայում կազմավորվել են վանքն ու կից բնակավայրը։ 1380 թվականին իշխան Դմիտրի Իվանովիչ Դոնսկոյն իր զորքով եկել է վանք՝ Կուլիկովոյի ճակատամարտից առաջ օրհնություն ստանալու։ Վանական Սերգեյը 1392 թվականին վախճանվել է, իր մահից 30 տարի անց (1422 թ.) դասվել սրբերի կարգը, և նրա շիրմի վրա կառուցվել է Սուրբ Երրորդության ճերմակաքար տաճարը։

1608-1610 թվականներին լեհ-լիտվական զորքերը շուրջ 16 ամիս պաշարել են վանքը։ Ռուսաստանի նշանավոր արքաներից Պետրոս Առաջինը հաճախ է այցելել այդ վանքը, իսկ Մոսկվայում ստրելեցների բարձրացրած ապստամբության ժամանակաշրջանում (1698 թ.) նաև թաքնվել է այդտեղ։ 1744 թվականին կայսրուհի Ելիզավետա Առաջինի հրամանով վանքին դափնեպսակակրի՝ լավրայի տիտղոս է շնորհվել։

Մինչև 1919 թվականը քաղաքը կրել է Սերգիև Պոսադ անվանումը, խորհրդային կառավարության որոշմամբ, աթեիստական նկատառումներով, նախ անվանվել Սերգիևսկ, այնուհետև՝ 1930 թվականին՝ ռուս հեղափոխական Զագորսկու պատվին՝ Զագորսկ։ 1991 թվականին վերականգնվել է պատմական անվանումը՝ Սերգիև Պոսադ։

## Տնտեսություն
Քաղաքի գլխավոր արդյունաբերական ձեռնարկությունները երկուսն են՝
* **ԶԼԿԶ** (**ЗЛКЗ** - Загорский лакокрасочный завод) - ներկեր արտադրող կարևոր գործարան՝ հիմնադրված 1955 թ. http://www.zlkz.ru/
* **ЭМЗ Звезда** (Էլեկտրամեխանիկական գործարան «Զվեզդա» - Электомеханический завод Звезда) - 1941 թվականին հիմնադրված ռազմական գործարան, որը մասնագիտացել է տեղեկատվական համակարգերի արտադրության բնագավառում http://zvezda.spkvtk.ru/ 

## Բնակչություն

## Անվանի անձինք
* Անդրեյ Ռուբլյով - 14-րդ դարի նկարիչ, «Սուրբ Երրորդություն» սրբապատկերի հեղինակ
* Դանիիլ Չյոռնի -  14-րդ դարի նկարիչ, սրբապատկերների հեղինակ
* Պավել Ֆլորենսկի - աստվածաբան, փիլիսոփա, հետազոտող
* Վիկենտի Տրոֆիմով - նկարիչ
* Վլադիմիր Ֆավորսկի - նկարիչ, փայտափորագրող, գրաֆիկ
* Արիստարխ Լենտուլով - նկարիչ, ռուսական ավանգարդի ներկայացուցիչ
* Բորիս Կուստոդիև - նկարիչ
* Միխայիլ Նեստերով - նկարիչ

## Գործընկեր քաղաքներ
*  Վաղարշապատ (Հայաստան, 2010&nbsp;-ից)
*  Սարով (Ռուսաստան,  2007&nbsp;-ից)
*  Նոր Աֆոն (Աբխազիա, 2007&nbsp;-ից)
*  Գնեզնո (Լեհաստան, 2007&nbsp;-ից)
*  Սրեմսկի Կառլովցի (Սերբիա)
*  Սալդուս (Լատվիա)
*  Ֆուլդա (Գերմանիա, 1991&nbsp;-ից)
*  Բարի (Իտալիա, 2010&nbsp;-ից)

## Ուշագրավ փաստեր
2002 թվականին Էվելին Բուլանժեն ստեղծել է տղամարդկանց համար նախատեսված օծանելիք, որն անվանել է «Զագորսկ»։

## Տեսարժան վայրեր
* Պաշտամունքային 7 կառույց՝ ներառյալ Սուրբ Երրորդության տաճարը
* Մոսկովյան հոգևոր ակադեմիան
* Խաղալիքների թանգարանը
* Պատմա-գեղարվեստական թանգարան-պահուստարանը
* «Եկեղեցա-հնագիտական կաբինետ» անվանումը կրող թանգարանը
### Սերգիև Պոսադը լուսանկարներում

Сергиев Посад с высоты птичьего полета 6.jpg|Սերգիև Պոսադը թռչնաթռիչքի բարձրությունից
Trinity view.jpg|Վանական համալիրի ընդհանուր տեսքը
Sergposad-center.jpg|Կենտրոնական փողոցը
Trinity Lavra 06-2015 img2 Holy Spirit Church.jpg|Սբ. Երրորդության տաճարը
Sergiev Posad, Russia, The Trinity Lavra, Church.jpg|
Sergiev Posad, Russia, The Trinity Lavra, Trinity Cathedral.jpg|
Russia-Sergiev Posad-Troitse-Sergiyeva Lavra-Close Outside-2.jpg|Համալիրի մուտքը
Trinity Lavra 06-2015 img6 Holy Spirit Church.jpg|Սբ. Հոգու տաճարը (1476) 
Trinity Lavra 06-2015 img1 Bell tower.jpg|Զանգակատունը (1740-70) 
STSL.jpg|Սեղանատունն ու Վերափոխման տաճարը
Trinity Lavra of St. Sergius 08.03.2014.jpg|Վերափոխման մատուռը (XVII դարի վերջ) 
Chernigovskiy skit 1.jpg| Չեռնիգովյան եկեղեցին
Chernigovskiy skit ikonostas.jpg| Չեռնիգովյան եկեղեցու ներսը
Russia-Sergiev Posad-Church of Prophet Elijah-2.jpg|Եղիա մարգարեի եկեղեցին
Russia-Sergiev Posad-Toys Museum.jpg|Խաղալիքների թանգարանը
Russia-Sergiev Posad-Church of Peter and Paul-1.jpg|Պողոս-Պետրոս եկեղեցին


## Ծանոթագրություններ

## Գրականություն
* *Токарева Т. Ю.* Приходские Церкви Сергиева Посада&nbsp;— Сергиев Посад, 1997.
* *Филимонов К. А.* Черниговский скит: история архитектурного ансамбля.
* *Балдин В. И.* Загорск.&nbsp;— М., 1958.
* статьи: Нестеров Михаил Васильевич, Пришвин Михаил Михайлович, Сергий Радонежский, Розанов Василий Васильевич, Фаворский Владимир Андреевич, Флоренский Павел Александрович, Загорск.&nbsp;— БСЭ
* *Мясников А. Л.* Золотое кольцо. История городов. Подарочное издание. Александр ПРИНТ, 2000.
* *Четырина Н. А.* Сергиевский посад в конце XVIII&nbsp;— начале XIX&nbsp;вв..&nbsp;— АИРО-XXI, Дмитрий Буланин, 2006.
* *Егорова Л. А.* Окрестности Москвы.&nbsp;— ОЛМА-ПРЕСС Образование, 2006.
* *Глушкова В.* Путешествие из Москвы в Ярославль. Москва&nbsp;— Сергиев Посад&nbsp;— Переславль-Залесский&nbsp;— Ростов Великий&nbsp;— Ярославль. М.: Вече, 2007.
* Сергиев Посад (музей-заповедник). Альбом. Авторы: О.&nbsp;И.&nbsp;Зарицкая, Т.&nbsp;Н.&nbsp;Манушина. С.&nbsp;В.&nbsp;Николаева.&nbsp;— М.: Изд-во «АРТ-РОДНИК», 1997.
* *Шпанькова Т. Н.* Прогулки по родоному городу. Сергиев Посад. Красюковка.&nbsp;— Сергиев Посад, 2007.
* «Возвращение к вере. Храмы Радонежского края». Фотоальбом.&nbsp;— Сергиев Посад: Ремарко, 2007.&nbsp;— 256 с., илл. Твердый прошитый переплет. Матовая ламинация обложки. Выборочный лак. Бумага мелованная матовая. Тираж 5000 экз.

## Արտաքին հղումներ
* Համայնքապետարանի պաշտոնական կայքէջը
* Քաղաքային խորհրդի պաշտոնական կայքէջը 
* Քաղաքի ճարտարապետական հուշարձանները «Храми Росії» կայքում

Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքներ
Կատեգորիա:Ռուսաստանի աշխարհագրություն
Կատեգորիա:Ռուսաստանի պատմություն
Կատեգորիա:1337 թվականին հիմնադրված բնակավայրեր